Woda (tlynek dwuwodoru) – zwiōnzek chymiczny ô wzorze H2O, wystympujōncy we warōnkach standardowych (pokojowych) we staniy ciekłym. W staniy gazowym woda ôkreślo sie mianym pary wodnyj, a we stołym staniy skupiynio - lodym. Słowo „woda” kej nazwa zwiōnzku chymicznygo może sie ôdnosić do kożdygo stanu skupiynio. Woda je fest dobrym rozpuszczalnikiym do substancyji polarnych. Wiynkszōść wystympujōncyj we przirodzie wody je "słōna" (ōngyfer 97,38%), tzn. zawiero mocka rozpuszczōnych soli, głōwniy chlorku sodu. We naturalnyj wodzie rozpuszczōne sōm gazy atmosferyczne , s kerych we nojwiynkszym stynżyniu znojduje sie dwutlynek wōngla.